CELEX: 62008CN0215
Language: bg
Date: 2008-05-22 00:00:00
Title: Дело C-215/08: Преюдициално запитване, отправено от Bundesgerichtshof (Германия) на 22 май 2008 г.  — E. Friz GmbH/Carsten von der Heyden

15.8.2008   
            
            
               BG
            
            
               Официален вестник на Европейския съюз
            
            
               C 209/23
            
         Преюдициално запитване, отправено от Bundesgerichtshof (Германия) на 22 май 2008 г. — E. Friz GmbH/Carsten von der Heyden
   (Дело C-215/08)
   (2008/C 209/33)
   Език на производството: немски
   Препращаща юрисдикция
   Bundesgerichtshof
   Страни в главното производство
   
      Ищец: E. Friz GmbH
   
      Ответник: Carsten von der Heyden
   Преюдициални въпроси
   
               1)
            
            
               Трябва ли разпоредбата на член 1, параграф 1, първо изречение от Директива 85/577/ЕИО на Съвета от 20 декември 1985 година относно защита на потребителите във връзка с договорите, сключени извън търговския обект (1) да се тълкува в смисъл, че в обхвата ѝ се включва встъпването на потребител в персонално дружество, персонално търговско дружество, сдружение или кооперация, когато основната цел на встъпването не е той да стане член на дружеството, сдружението или кооперацията, а — какъвто често е случаят с участието във фонд за недвижими имоти от затворен тип — членството е само друг начин за инвестиране на капитал или за получаване на престации, които обикновено са предмет на двустранни договори?
            
         
               2)
            
            
               Трябва ли разпоредбата на член 5, параграф 2 от Директива 85/577/ЕИО на Съвета от 20 декември 1985 година относно защита на потребителите във връзка с договорите, сключени извън търговския обект, да се тълкува в смисъл, че не допуска правни последици съгласно националното право (съдебната практика) по смисъла на член 7 от директивата, при които след встъпването на потребител при посещение на търговеца в дома му в случай на отказ от встъпването отказващият се потребител придобива право на вземане срещу дружеството, сдружението или кооперацията за своя ликвидационен дял, който следва да се изчисли към момента на пораждане на действие на отказа, т.е. сума, съответстваща на стойността на неговия дял в дружеството, сдружението или кооперацията към момента на прекратяване на членството му, с (възможна) последица, че поради икономическото развитие на дружеството, сдружението или кооперацията той или ще има вземане в по-малък размер от стойността на своята вноска, или дори за него ще възникне опасност освен загубата на вноската да бъде задължен за определени плащания, тъй като ликвидационният дял е с отрицателна стойност?
            
         
      (1)  ОВ L 372, стp. 31; Специално издание на български език, 2007 г., глава 15, том 1, стр. 188.